laion/Wikipedia-Exotic huggingface dataset:
שלמה אסבאג

הרב שלמה אסבאג (מכונה: מהרש"א) (סביב ה'ת"ק, 1740 - ד' סיוון ה'תק"ף, 17 במאי 1820) היה מקובל, פוסק הלכה, אב בית הדין ורבה של מרקש שבמרוקו בראשית המאה ה-19. נולד במרקש לאביו רבי שלום שהיה רב ומקובל בעיר. למד אצל חכמי עירו. נשא את חנינא. בהמשך היה לרב בישיבה, ומתלמידיו ידוע רבי רפאל מסעוד אבן מוחא. סמוך לשנת ה'תקכ"ט התמנה לדיין בבית הדין בראשות רבי אברהם קורקוס, רבי יצחק חרוש ורבי אברהם פינטו. לאחר פטירת האחרון, בשנת ה'תקס"ה, נתמנה לאב בית הדין ולרבה של מרקש. בין הדיינים ששימשו בבית דינו נמנים רבי משה בן עטר, רבי יעקב פינטו השני, רבי יוסף חרוש, רבי מוסא בן דוד וחיון ורבי שלמה אוזנקוט. בית דינו הוציאו מאות פסקי דינים שחלקם ניתנו במסגרת משא ומתן הלכתי עם דיינים נוספים ברחבי מרוקו. בין השאר התכתב בית הדין עם רבי שאול ישועה אביטבול רבה של צפרו, ועם רבי רפאל בירדוגו רבה של מקנס, ועם רבי מכלוף אוחיון רבה של אספי, וכן עם חכמי טיטואן ואזמור. פסקי בית דינו התפרסמו ברחבי מרוקו והועתקו מפעם לפעם גם לאחר פטירתו. באופן אישי עמד בקשר עם רבי דוד חסין ואף כתב הסכמה לספרו תהלה לדוד. כמו כן עמד בקשר עם שד"רים. נפטר בד' סיוון ה'תק"ף בחולי המגפה בה נפטרו דיינים נוספים. לאחר פטירתו נכתבו קטעי פיוטים לכבודו. אשתו חנינא, נפטרה בחדש טבת שנת ה'תר"ב. בניו הם: רבי משה ורבי יעקב שנמנו עם חכמי מרקש. בתו זוהרה נישאה לרבי אלעזר חזן - שכיהן בהמשך כרבה של מרקש. קונטרס על מנהגי שחיטה וטריפות - מקור המנהגים על פי הפוסקים. לא נדפס. ביאורים על הרא"ם - חלקו נדפס בספרים שונים של רבני מרקש. פסקי דין - מקבץ מפסקיו יצא לאור בספר 'תשובות חכמי מראכש'. מכון פי ישרים שנת תשפ"ב. תקנות - מקבץ מתקנותיו יצא לאור בספר 'תשובות חכמי מראכש'. חידושים על השולחן ערוך - מכיל ביאורים ופסקים על השולחן ערוך, חלקם נדפסו בספר ביאור מהרא"ח על חושן משפט. הגהות על אוצרות חיים - לא נדפס. הרב יוסף פרץ והרב יוסף הלל (עורך), קדושי מראכש, "רבי שלמה אסבאג", הוצאת קהילות ישראל, ירושלים ה'תשפ"א. ראו מצבות מראכש עמ' 467. ראו פרפראות לחכמה עמ' צ"ד: וסחתי הדברים לפני מהרש"א ואמר לי שכן הוא. ובעמ' פ"ד: וקושיא זו הקשיתי אותה להרב כמוה"ר שלמה אסבאג והשיב וכו'. ומביא חידושים ממנו בעמ' פ"ד ועמ' פ"ט. ובפרדס רימונים חו"מ סי' צ"ה: נמצא כתוב בכתב יד הרב מהרש"א זלה"ה דף קס"ב בקונטרס הגדול וכו' ואני הצעיר אבא בעקבות הרב מורינו זלה"ה. ראו שו"ת אבני שי"ש חלק סימן צב. ראו משפטים ישרים חלק ב סימן ריג. ראו שו"ת חפץ נחמד וגנת ורדים סימן ה. ראו נר מערבי חלק א סימן קיח. ראו משפטים צדיקים חלק א סימן קלג. ראו שבילי משפט מונסונייגו (מתנה נ"ה עמ' קפ"ו, הביאו ליצחק ריח סי' לג), כתונת יוסף בירדוגו (אות ח' שורש ו' מדיני חזקה ענף ט"ז, ח"ב דף מ"ט ע"ג), תבואות שמ"ש חו"מ סי' י"ח, ב. יחס דובדו בריש ספר ויחל שלמה דף ה ע"ב. ראו קובץ סיני כרך כ"ה עמ' של. ראו רשימת הנפטרים ממכנאס ('תקנות חכמי מכנאס' חלק א עמ' תלו). ראו ספר מצבות מראכש עמ' לו-ז. הספידה נכדה רבי שלמה חזן בס' שלחן הטהור (דרוש י"ג) וז"ל: "מרת זקנתי אם אמי הרבנית אשה יראת ה' חנינא תנצב"ה, אלמנת הרב הגדול נר המערבי סבא דמשפטים כמוהר"ר שלמה אסבאג זלה"ה".
נגה תקשורת

נגה תקשורת היא חברת תקשורת וטלוויזיה שהוקמה בשנת 1996 במיוחד כדי להפעיל את ערוץ הילדים ואת ערוץ 8 במקומה של חברת I.C.P (חברת התוכן של הכבלים), בעקבות החלטה משפטית שאסרה על חברות הכבלים להפעיל ישירות ערוצים. בנובמבר 2000 נרכשה נגה תקשורת על ידי המפיק אביב גלעדי, וכיום היא בבעלות חברת RGE. נגה תקשורת מפעילה את ערוץ הילדים, לוגי, יויו, FOMO ואת HOT באזז. בין הפקותיה: "האי", "השמיניה", "הפיג'מות", "אדומות", "הביגבגים", "החבר'ה הטובים" ו"ילדי הים האדום". אתר האינטרנט הרשמי של נגה תקשורת נגה תקשורת, ברשת החברתית LinkedIn נגה תקשורת, בחנות Apple נגה תקשורת, בחנות Google Play אביבה קרול, ‏אביב גלעדי רכש את נגה תקשורת תמורת 3.8 מיליון דולר, באתר גלובס, 26 בנובמבר 2000
המשלחת הצבאית הצרפתית לפולין

המשלחת הצבאית הצרפתית לפולין (בצרפתית: Mission militaire française en Pologne) הייתה משלחת של קצינים ויועצים מצבא צרפת אשר סייעה לאמן את צבא פולין בין השנים 1918–1939. המשלחת פורקה בעקבות הכיבוש הגרמני של פולין במלחמת העולם השנייה. ב-1918 הוקמה הרפובליקה הפולנית השנייה. מיד עם הקמתה זכתה הרפובליקה לתמיכה מצד מדינות מערב אירופה. צרפת הקימה משלחת בת 400 קצינים ויועצים כדי לסייע בהקמתו של צבא פולין. על המשלחת פיקד הגנרל פול פרוספר אנרי. הקצינים הצרפתיים זכו לכבוד רב בפולין, וחלקם הוצבו גם במטכ"ל הפולני. בין הקצינים הצרפתיים במשלחת היה גם שארל דה גול. בעקבות פרוץ המלחמה הפולנית-סובייטית החליט ראש ממשלת בריטניה דייוויד לויד ג'ורג' להקים משלחת נוספת בשם המשלחת המשולבת לפולין, שכללה קצינים צרפתים ובריטים, כדי לסייע לפולנים. אחד הקצינים הצרפתיים במשלחת החדשה, מקסים וייגאן, קיבל את הפיקוד גם על המשלחת הקודמת במקומו של אנרי שנשלח חזרה לצרפת. המשלחת המשיכה לסייע לפולין גם לאחר סיום המלחמה ואף בתחילת מלחמת העולם השנייה. עם תחילת הפלישה הסובייטית לפולין, החליט מפקדה האחרון של המשלחת לואיס פיורי, לפנות אותה בחזרה לצרפת. במקביל לפעילותה של המשלחת הצרפתית, פעלה גם המשלחת הצבאית הבריטית לפולין. מדיה וקבצים בנושא המשלחת הצבאית הצרפתית לפולין בוויקישיתוף Pologne, été 1920 : la Mission militaire française et le général Weygand מסמכים הקשורים למשלחת
ספר השקרים

ספר השקרים (באנגלית: The Book of Lies) הוא ספר שנכתב על ידי אליסטר קראולי ויצא לאור לראשונה בשנת 1912, אם כי ישנה טענה שזה היה בשנת 1913. הספר מורכב מ-91 פרקים, שכל אחד מהם מורכב מעמוד אחד של טקסט. הפרקים כוללים שירים, טקסים, הוראות, רמיזות וקריפטוגרמות לא ברורות. אחד הפרקים המפורסמים ביותר הוא פרק 44, בו מוצג פולחן הנקרא "מיסת הפיניקס", פולחן שבוצע לאורך ההיסטוריה על ידי אנשים רבים מתחום המאגיה. ספר החוק (תלמה) הווידויים של אליסטר קראולי: אוטוביוגרפיה הטקסט המלא של ספר השקרים (באנגלית) ספר השקרים, באתר OCLC (באנגלית) The book of lies, Amazon The Book of Lies (Crowley) - Chapter 44, The Mass of The Phoenix | Chapter 44, Mass Phoenix, www.liquisearch.com
CZN Burak

בוראק אזדמיר (בטורקית: Burak Özdemir; נולד ב-24 במרץ 1995), המכונה CZN Burak, הוא שף ומסעדן טורקי. CZN, כינויו של אזדמיר, מקורו בהגייה שגויה תכופה של המילה Cinzano, שם חנות הטקסטיל של אביו בשכונת לאללי בעיר העתיקה של איסטנבול. הכנתו והצגתם של מתכונים טורקיים תוך כדי חיוך כמעט תמיד למצלמה הפכו את אזדמיר לאושיית רשת בפלטפורמות כמו אינסטגרם וטיקטוק. הוא הבעלים של Hatay Civilizations Table (בטורקית: Hatay Medeniyetler Sofrası) רשת מסעדות, המורכבת מחמישה סניפים במקומות שונים: טקסים, אקסאראי, אטילר, דובאי ובטג'יקיסטן. במהלך מבצע חרבות הברזל, הביע ברשתות החברתיות תמיכה בעם הפלסטיני. חשבונות הטיקטוק הנעקבים ביותר אתר האינטרנט הרשמי של CZN Burak (באנגלית) אתר האינטרנט הרשמי של CZN Burak (בטורקית ובאנגלית) CZN Burak, ברשת החברתית פייסבוק CZN Burak, ברשת החברתית אקס (טוויטר) CZN Burak, ברשת החברתית אינסטגרם CZN Burak, ברשת החברתית טיקטוק CZN Burak, סרטונים בערוץ היוטיוב "CZN Burak kimdir? CZN ne demek? CZN Burak Özdemir'in hayatı…". www.sozcu.com.tr (בטורקית). נבדק ב-2020-09-02. Özdemir, Burak. "CZN Burak: Hamallıktan geldim şımarmaktan korkuyorum". Milliyet (בטורקית). אורכב מ-המקור ב-13 בפברואר 2021. נבדק ב-2020-09-02. {{cite web}}: (עזרה) "CZN Burak Özdemir kimdir? CZN ne demek?". www.hurriyet.com.tr (בטורקית). אורכב מ-המקור ב-8 בפברואר 2021. נבדק ב-2020-09-02. {{cite web}}: (עזרה) "CZN Burak: Hamallıktan geldim şımarmaktan korkuyorum". Milliyet (בטורקית). אורכב מ-המקור ב-13 בפברואר 2021. נבדק ב-2020-09-02. {{cite web}}: (עזרה) Sah, Emre (17 ביולי 2019). "Sosyal medya paylaşımlarıyla çok konuşulan Hatay Medeniyetler Sofrası'nın sahibi Czn Burak yine çok konuşuldu". Onedio. אורכב מ-המקור ב-15 במאי 2020. נבדק ב-12 בספטמבר 2019. {{cite web}}: (עזרה) Redação, Por (16 באוגוסט 2019). "DE CACHORRO-QUENTE À CARNE DE AVESTRUZ: CONHEÇA O COZINHEIRO QUE FAZ SUCESSO COM COMIDAS GIGANTES". Editora Globo S/A. אורכב מ-המקור ב-15 במאי 2020. נבדק ב-12 בספטמבר 2019. {{cite web}}: (עזרה) Mori, Marina (20 באפריל 2019). "Chef assa avestruz recheado com dezenas de pimentões e charutos de folha de uva". Gazetab Do Povo. נבדק ב-12 בספטמבר 2019. {{cite web}}: (עזרה) Kızıltepe, Olgun (11 באוגוסט 2019). "Burak Özdemir, Yaptığı Hareketle Gönülleri Fethetti". Haber. אורכב מ-המקור ב-15 במאי 2020. נבדק ב-12 בספטמבר 2019. {{cite web}}: (עזרה) "Burak Özdemir: Çalışacağım diye çocuk olmayı unuttum". Star. 12 בנובמבר 2016. אורכב מ-המקור ב-8 בספטמבר 2018. נבדק ב-12 בספטמבר 2019. {{cite news}}: (עזרה) PASIYA, LUTHO (22 באוגוסט 2019). "This Kurdish chef makes giant edible creations". IOL. אורכב מ-המקור ב-14 בספטמבר 2019. נבדק ב-12 בספטמבר 2019. {{cite web}}: (עזרה) "Hatay Medeniyetler Sofrası". www.hataymedeniyetlersofrasi.com.tr. אורכב מ-המקור ב-5 במאי 2020. נבדק ב-2020-07-01. {{cite web}}: (עזרה) פרסום של בוראק ברשת האינסטגרם, באתר www.instagram.com, ‏13/10/2023
Citrus

Citrus (שם רשמי: Citrus Airlines) היא חברת תעופה רוסית לטיסות לואו קוסט, המהווה חברה בת של S7 Airlines, חלק מקבוצת האחזקות S7 Group, שבסיסיה בנמלי התעופה של קאזאן ואומסק. החברה שהוקמה בשנת 2021 תבצע טיסות ראשונות ב-1 ביולי 2022. בסוף שנות ה-2000 ניסתה חברת התעופה S7 Airlines להקים את חברת התעופה לטיסות לואו-קוסט גלובוס, ניסיון שלא הצליח ובשנים 2019–2020 מוזגה החברה עם החברה האם. עם זאת, לאחר תחילתו של מיתון בכלכלה ובהכנסות, כמו גם כל מיני מגבלות בינלאומיות בשל התמודדות עם מגפת COVID-19, כאשר חלקה של התיירות המקומית הרוסית והביקוש לטיסות זולות גדל (לדוגמה, חברת התעופה הזולה ברוסיה "פובדה" זכתה להתעניינות גוברת), באמצע 2021 הוכרז כי קבוצת S7 תיצור מחדש חברת תעופה זולה לטיסות פנים. ההשקעות של קבוצת S7 המחזיקה בפרויקט יסתכמו בסכום של עד 3 מיליארד רובלים. לקביעת שמה של חברת התעופה הזולה, הוכרז מכרז פתוח, בה הגישו כולם את הצעותיהם וחולקו פרסים לזוכים. כתוצאה מכך, הוחלט לקרוא לחברת התעופה על פי הסלוגן המלווה אותה - לחבר ערים רוסיות - "Cities of Russia" ( "ערי רוסיה"). על פי ההצהרות, חברת התעופה Citrus תקבל את תעודת המפעיל שלה, תתחיל למכור כרטיסי טיסה באביב 2022 ותבצע טיסות מיולי 2022. בניגוד לחברת האם הגלובלית-רוסית והבינלאומית, Citrus מתמקדת בעיקר בטיסות בין-אזוריות ברוסיה מחוץ לשתי בירותיה מוסקבה וסנט פטרבורג. בהתאם, לחברה יהיו שדות תעופה מרכזיים באזורים, כאשר הראשון שבהם בקאזאן באזור הוולגה ובאומסק, סיביר, משם יושקו הקווים הראשונים. תעבורת הנוסעים בשנה הראשונה לפעילותה תעמוד על כמיליון נוסעים, עד שנת 2024 מתוכננים 6–7 מיליון נוסעים בשנה. בדומה לחברת הלואו קוסט פובדה, מטוסי נוסעים חדשים יירכשו או יושכרו עבור חברת התעופה החדשה. איירבוס A320neo זוהה כמותג וכדגם מרכזי. עד ספטמבר 2021 נחתם הסכם ראשוני לאספקת ארבעת המטוסים הראשונים. במהלך השנים הראשונות מתוכנן להגדיל את הצי ב-6–8 מטוסים מדי שנה. עד 2024, הצי של חברת התעופה הזולה יכלול יותר מ-20 מטוסים. הוכרז כי, כמו הלוגו, צבעי חברת התעופה יהיו בצבע ורוד-צהוב בוהק (בניגוד לצהוב-ירוק הבוהק של חברת האם S7 Airlines). S7 איירליינס קבוצת S7 אתר האינטרנט הרשמי של Citrus (ברוסית) קבוצת S7 תשיק חברת לואו קוסט חדשה רוסית תחת המותג Citrus S7 запустит в России лоукостер Citrus Новый российский лоукостер назовут Citrus Новый лоукостер Citrus выбрал российскую систему бронирования S7 запускает новый лоукостер "Новый российский лоукостер получит название «Цитрус» и розовые самолеты". www.d-kvadrat.ru (ברוסית). Новый российский лоукостер выбрал базой Казань и Омск
אברהם קורקוס

הרב אברהם קורקוס (סביב ה'ת"ע 1710 - ניסן ה'תקמ"ד 1784) היה פוסק הלכה, דרשן, אב בית הדין ורבה של מרקש במאה ה-18. נולד במרקש לאביו רבי משה קורקוס. למד אצל חכמי עירו. החל משנת ה'תק"ח נמנה עם חכמי העיר מרקש. סביב שנת ה'תק"י נתמנה לדיין בבית הדין בראשות רבי דוד בן מאמאן ורבי יעקב פינטו (הרי"ף) ורבי שמואל הלוי. בשנת ה'תקי"ד, ביקר באספי, והתכבד לדרוש בשבת כלה. בשנת ה'תקכ"ו, אחר פטירת רבי יעקב פינטו, התמנה לאב בית הדין ולרבה של מרקש. חברי בית דינו היו: רבי יצחק חרוש, רבי יצחק פינטו, רבי אברהם פינטו, רבי יהודה בן דוד אוחיון, ורבי שלמה אסבאג. בית דינו עמד בקשר הלכתי הדוק עם רבי מכלוף אוחיון רבה של אספי. רבי מכלוף ערך את פסקי בית הדין בספר 'חפץ נחמד וגנת ורדים'. כמו כן עמד בית הדין בקשרי הלכה עם יתר דייני ערי מרוקו, כדוגמת רבי אליעזר די אבילא רבה של רבאט, רבי מרדכי בירדוגו רבה של מקנס, רבי אליהו הצרפתי רבה של פאס, ועם חכמי טיטואן. כמו כן במסגרת תפקידו כאב בית הדין, תיקן מספר תקנות לעירו. נפטר בחודש ניסן שנת ה'תקמ"ד. לרבי אברהם ידועים שני בנים: רבי משה שהיה רבה של מוגאדור, ורבי אהרן שהיה רב ומקובל במרקש. פסקי דינים - מקבץ מפסקי הדין יצאו לאור בספר תשובות חכמי מראכש. וכן בספר 'חפץ נחמד וגנת ורדים' לרבי מכלוף אוחיון. חידושים על חושן משפט - נכתב בשנת ה'תקי"ח. נדפס בקובץ מן הגנזים. הרב יוסף פרץ והרב יוסף הלל (עורך), קדושי מראכש, "רבי אברהם קורקוס", הוצאת קהילות ישראל, ירושלים ה'תשפ"א. ראו כת"י בהמ"ל ניו יורק RAB 168, שהביא לשון הדרשה, וסיים: "זה הפלפול דרש החכם השלם ידיד נפשי כמה"ר אברהם קורקוס יש"צ בכאן אספי שבת כלה של שנת תקי"ד". ראו ספר 'חפץ נחמד וגנת ורדים' (סימן יד) פסק דין משנת תקכ"ו בו הוא חותם ראשון. שו"ת באר מים חיים לרב אד"א דף פ"א ע"א. שו"ת דברי מרדכי להמרבי"ץ סי' נג, תורת המרבי"ץ עמ' סא. שו"ת תנא דבי אליהו הצרפתי ח"א או"ח סי' ג. שו"ת נר מערבי ח"א סי' קיח, קלו. ספר תשובות חכמי מראכש, חלק התקנות. ראו מצבות מראכש עמ' 590. ראו במתצכה"י 44884. ספר תשיעי עמ' עז.
סמסונג גלקסי A01 ליבה

סמסונג גלקסי A01 ליבה (באנגלית: Samsung Galaxy A01 Core) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-21 ביולי 2020, והושק ב-6 באוגוסט 2020. הוא יורשו של סמסונג גלקסי A2 ליבה. המכשיר מצויד במסך מגע קיבולי מסוג "PLS TFT" בגודל 5.3 אינץ' וברזולוציית 1480×720 פיקסלים. המכשיר מופעל על ידי מעבד בעל ארבע ליבות, בתדר עבודה של 1.5 ג'יגה הרץ. במכשיר ישנה מערכת על שבב מדגם MT6739 מתוצרת מדיאטק עם תהליך 28 ננומטר. למכשיר אחסון פנימי בנפח 16 או 32 ג'יגה בייט, שניתן להרחיבו באמצעות כרטיס microSD עד ל-512 ג'יגה בייט. למכשיר יש זיכרון RAM בנפח 1 או 2 ג'יגה בייט. כמו כן, המכשיר מופעל על ידי סוללת ליתיום-יון בקיבולת 3000 מיליאמפר-שעה, שאינה ניתנת להסרה, במתח טעינה בן 5 וואט. המכשיר מצויד במערך בעל מצלמה אחת אחורית, ומצלמה אחת קדמית, הכולל: מצלמה ברזולוציה 8 מגה פיקסל המסוגלת להקליט וידאו עד 1080p ב-30 פריימים לשנייה; כמו כן, למכשיר ישנה מצלמה קדמית ברזולוציה 5 מגה פיקסל. המכשיר הושק כשמותקנת עליו אנדרואיד 10 בממשק המותאם של סמסונג - One UI 2.0. המכשיר קיבל רק עדכוני אבטחה עד כה. אתר האינטרנט הרשמי של סמסונג גלקסי A01 ליבה Samsung Galaxy A01 Core - Full phone specifications, GSMArena.com מפרט טכני טלפון סלולרי Samsung Galaxy A01 Core SM-A013G/DS 16GB סמסונג - זאפ, באתר Zap Samsung Galaxy A01 Core - Full Specification, price, review, comparison, Gizmochina (באנגלית אמריקאית) Samsung Galaxy A01 Core (SM-A013F, SM-A013F/DS, SM-A013G, SM-A013G/DS) מפרט טלפון מלא | מדדי משחק, סוללה ומצלמה, באתר www.mobilesum.com
סויוז MS-21

סויוז MS-21 (ברוסית:Союз МС-21) היא חללית מאוישת רוסית, אשר שוגרה לתחנת החלל הבינלאומית ב-18 במרץ 2022. היא קיבלה שם "ס.פ. קורוליוב" על שם סרגיי קורוליוב. מטרת הטיסה הייתה עגינה בתחנת החלל הבין-לאומית והצטרפות צוות החללית למשלחת מס' 66 ו-משלחת מס' 67 רוסיה אולג ארטמייב - מפקד רוסיה דניס מטבייב - מהנדס טיסה רוסיה סרגיי קורסקוב - מהנדס טיסה רוסיה סרגיי פרוקופייב- מפקד רוסיה אנה קיקינה - מהנדס טיסה רוסיה דמיטרי פטלין - מהנדס טיסה לראשונה מאז שנת 2000 בצוות היו קומונאוטים רוסים בלבד. חללית "סויוז MS-21" שוגרה ב-18 במרץ 2022 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז 2.1A". החללית נבנתה על ידי תאגיד הטילים והחלל אנרגיה. החללית התחברה למודול "פריצ'אל" החדש של תחנת החלל הבין-לאומית כעבור כשעתיים. תהליך עגינה החל באופן אוטומטי והסתיים באופן ידני. באותה עת בתחנת החלל שהתה משלחת מס' 66 בפיקוד אנטון שקאפלרוב. לאחר סיום פעילות המשלחת צוות החללית היה חלק של משלחת מס' 67 ואולג ארטמייב היה מפקד המשלחת. חללית "סויוז MS-21" נותרה מחוברת לתחנת החלל ופעלה כחללית חירום. ב-29 בספטמבר החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות. מדיה וקבצים בנושא סויוז MS-21 בוויקישיתוף סויוז MS-21 תיאור המשימה
2021 בקוראסאו

אירועים בשנת 2021 בקוראסאו. מונרך - וילם-אלכסנדר מושל - לוסיל ג'ורג'-ווט ראש הממשלה - גילמר פיזאס מתמשך - מגפת COVID-19 בקוראסאו 19 במרץ - 2021 הבחירות הכלליות בקורסאו. 23 בינואר – ליה ווילמס-מרטינה, שרה בממשלה (נולדה ב-1949). 7 במרץ - אלמייר גודט, 38, פוליטיקאי; נורה. "Parliamentary elections to be held on March 19, 2021". נבדק ב-1 במרץ 2021. {{cite web}}: (עזרה) "Leocadia Lilian Willems-Martina". extra.cw (בפפיאמנטו). 10 בפברואר 2021. נבדק ב-1 במרץ 2021. {{cite web}}: (עזרה)
2022 באוקראינה

אירועים בשנת 2022 באוקראינה. נשיא: וולודימיר זלנסקי ראש הממשלה: דניס שמיהל מתמשך – מגפת הקורונה באוקראינה מתמשך – המלחמה בדונבאס (החל מ-2014) מתמשך – המשבר האוקראיני-רוסי (החל מ-2021) החל מ-24 בפברואר – הפלישה הרוסית לאוקראינה 2 במרץ – אנדריי סוחובצקי – גנרל רוסי שנהרג בקרב במהלך הפלישה הרוסית לאוקראינה מדיה וקבצים בנושא 2022 באוקראינה בוויקישיתוף
2020 בבוטסואנה

אירועים בשנת 2020 בבוטסואנה. נשיא: מוקגווצי מסיסי סגן נשיא: סלמבר צוגוואנה 20 במרץ - כל בתי הספר נסגרו עקב דאגות מהתפשטות COVID-19. ההוראה התחדשה ב-2 ביוני. 25 במרץ - אישה בת 78 שעל פי החשד חלתה ב-COVID-19 מתה ברמוצוה. כמה ימים לאחר מותה, התוצאות חזרו חיוביות והפכו אותה למקרה הרביעי ולמוות הראשון של COVID-19 במדינה. 30 במרץ - שלושת המקרים הראשונים של COVID-19 במדינה אושרו. שר הבריאות למוגנג קוופה מצהיר ששלושת החולים נמצאים כעת בהסגר ונסעו לאחרונה לבריטניה ולתאילנד. מדיה וקבצים בנושא 2020 בבוטסואנה בוויקישיתוף "Botswana Schools Reopen Amid Concerns Over Preparedness | Voice of America - English". www.voanews.com (באנגלית). נבדק ב-2020-06-19. "Botswana registers 7 more COVID-19 cases". "Botswana registers first Covid-19 cases as three people test positive". www.iol.co.za (באנגלית). נבדק ב-2020-06-19. Foundation, Thomson Reuters. "Botswana records first 3 cases of coronavirus - health minister". news.trust.org. נבדק ב-2020-08-22.
ולטר לנגר

ולטר צ'ארלס לנגר (אנגלית: Walter Charles Langer;‏ 5 בפברואר 1899 - 4 ביולי 1981), פסיכואנליטיקאי אמריקאי ממוצא גרמני. נודע בכך שחזה את התאבדותו של אדולף היטלר. ולטר לנגר נולד בבוסטון בשנת 1899 לזוג מהגרים גרמנים שהגיעו זמן קצר לפני כן לארצות הברית. אחיו של ד"ר לנגר, שהיה פרופסור להיסטוריה, שירת בעת מלחמת העולם השנייה כראש מחלקת המחקר של ה-OSS - "המשרד לשירותים אסטרטגיים", קודמו של ה-CIA. המשרד הוקם בשנת 1942 ובראשו הועמד הגנרל ויליאם דונובן, מי שהיה לפני כן המתאם הראשי של כל זרועות המודיעין האמריקאיות, לשם ריכוז המידע שנאסף על ידן וניתוחו. עוד משנת 1941 עמד הגנרל בקשרים עם ד"ר לנגר. בשנת 1943, בהיותו ראש ה-OSS, ביקש הגנרל מד"ר לנגר לערוך ניתוח פסיכולוגי מפורט של אדולף היטלר ולהשיב בעיקר על שתי שאלות: מתוך הנחה שהיטלר הוא סוטה מין, מהי סטייתו? אם גרמניה תובס במלחמה, האם ישנה אפשרות שהיטלר ייכנע? ד"ר לנגר, בעזרת שלושה מומחים, שני פסיכיאטרים ופרופסור למחקר סוציאלי, בדק את כל המידע בדבר הביוגרפיה של היטלר, חומר מודיעני אודותיו וערך ראיונות למספר עדים, שהכירו את היטלר אישית בגרמניה, אשר הגיעו לארצות הברית. ביניהם היו הרמן ראושנינג, מי שהיה הנשיא הנאצי של הסנט של העיר החופשית דנציג, אשר הפך למתנגד לנאצים ובשנת 1934 ברח לארצות הברית ופרסם את הספר "שיחותי עם היטלר", וכן ארנסט האנפשטנגל, איש החברה הגבוהה, אשר ערך להיטלר, היחפן לשעבר, בראשית דרכו הפוליטית, את ההכרות הראשונה עם חוג אנשי ההון והתעשיינים, והגיע לארצות הברית בשנת 1942. את ממצאיו הגיש ד"ר לנגר לגנרל דונובן בדו"ח מפורט בן עשרות רבות של עמודים ובו ניתוח פסיכואנליטי של היטלר, הרקע המשפחתי החריג שלו, תסביכיו, האנטישמיות שלו, ואף הצמחונות שלו. בדו"ח זה היה ד"ר לנגר חלוץ שיטת הניתוח הפסיכולוגי של פושעים, רוצחים סדרתיים וסוטי מין, הנקרא כיום Offender Profiling. ד"ר לנגר השיב על שתי השאלות שהוצגו לו. לשאלת סטייתו המינית של היטלר, השיב ד"ר לנגר כי היטלר הוא מזוכיסט השואב את הנאתו מכך שנשים מטילות עליו את השתן והצואה שלהן, ויחד עם זאת הוא בעל נטיות הומוסקסואליות. לשאלת התנהגותו הצפויה של היטלר אם תובס גרמניה במלחמה, השיב ד"ר לנגר תשובה חד משמעית, כי היטלר לא ינהל שום משא ומתן לכניעה או להסדר, אלא יתאבד. תחזית זו אומתה במציאות כאשר היטלר שם קץ לחייו ב-30 באפריל 1945 בבונקר שלו בברלין. מחקרו של ד"ר לנגר היה גנוז שנים רבות ורק בשנת 1972 התפרסם מחקרו בספר בשם "נפשו של אדולף היטלר" (אנ'). ד"ר לנגר נפטר בשנת 1981. ולטר לנגר, ברשת החברתית Goodreads הטקסט המלא של מחקרו של לנגר - פרויקט נזכור
אורן אנוליק

אורן אנוליק (נולד ב-29 באוקטובר 1970) הוא דיפלומט ישראלי המכהן כשגריר ישראל בקפריסין. שימש במגוון תפקידים בשירות החוץ הישראלי, בהם ראש החטיבה לתכנון מדיני; ראש חטיבת ההדרכה ופיתוח ההון האנושי, ומנהל המחלקה למניעת תפוצת נשק בלתי קונבנציונלי. אנוליק נולד ברעננה שבישראל ולמד בבית הספר להנדסאים שברמת אביב. שירת בצה"ל (1989-1992) כקצין קשר בבית הספר הארצי לקשר, אלקטרוניקה ומחשבים (בה"ד 7). הוא בוגר תואר ראשון בחשבונאות ומדע המדינה מאוניברסיטת תל אביב (1995) ותואר שני במדע המדינה מאוניברסיטת חיפה (2015) אותו סיים במסגרת לימודיו במכללה לביטחון לאומי. ב-1995 התקבל לקורס הצוערים במשרד החוץ. ב-1997 מונה לסגן השגריר באסמרה, אריתריאה וב-1999 מונה לסגן שגריר בפראג, צ'כיה. עם שובו ארצה, מונה ב-2002 ליועץ מדיני למשנה למנכ"ל משרד החוץ, וב-2003 מונה ליועץ מדיני למנכ"ל המשרד. במסגרת תפקידו זה, היה מעורב במגעים החשאיים עם איחוד האמירויות הערביות ובחריין ושימש איש הקשר המרכזי במטה בירושלים עבור צוות המשרד הישראלי החשאי שהוקם בדובאי. ב-2006 יצא לשרת בשגרירות ישראל בוושינגטון כיועץ מדיני. בתפקידו זה היה אחראי על נושאים הקשורים למדיניות החוץ של ארצות הברית, ולסיוע ותמיכה בשיתוף הפעולה בין ישראל וארצות הברית בנושאי או"ם וארגונים בינלאומיים. בשנים 2010–2014 ניהל את המחלקה למניעת תפוצת נשק לא-קונבנציונלי באגף לעניינים אסטרטגיים במשרד החוץ. הוא עסק בעיקר בהיבטים מדיניים של סיכול תוכנית הגרעין האיראנית. בגין עבודה זו, זכה אנוליק יחד עם הצוות בו לקח חלק בפרס מנכ"ל משרד החוץ ב-2012. כשסיים את לימודיו במכללה לביטחון לאומי (2014-2015) שימש במשך שנה כפרויקטור מיוחד באגף לעניינים אסטרטגיים. ב-2016 מונה לראש חטיבת ההדרכה ופיתוח ההון האנושי במשרד החוץ. ב-2019 מונה לראש החטיבה לתכנון מדיני. ב-20 ביוני 2021 אישרה הממשלה את מינוי אנוליק לשגריר ישראל בקפריסין. הוא הגיש את כתב האמנתו לנשיא קפריסין, ניקוס אנסטסיאדיס, ב-27 באוגוסט 2021. לאנוליק שלושה ילדים. סבה של רעייתו לשעבר, ירחמיאל ירון שימש כנציג הדיפלומטי הראשון של ישראל בקפריסין (קונסול כללי, 1950-1952). רון פרושאור, באופן לא דיפלומטי, ידיעות ספרים, מאי 2021, עמ' 17, 23 אורן אנוליק, ברשת החברתית אקס (טוויטר) אורן אנוליק, ברשת החברתית LinkedIn הרצאה בנושא Knowing the Other in the Framework of Diplomacy, במסגרת אירוע TEDxJaffa, שנערך ב-7 בנובמבר 2011 פרס מנכ"ל משרד החוץ הוענק ל"צוות איראן" הגשת כתב האמנה לנשיא קפריסין - Cyprus Mail מתוך ספרו של השגריר רון פרושאור מינויים בשירות החוץ, באתר משרד ראש הממשלה, ‏6 ביוני 2020
דוד בן מאמאן

הרב דוד בן מאמאן (סביב ה'ת"ס, 1700- ה'תקכ"ג, 1763) היה פוסק הלכה, אב בית הדין ורבה של מרקש במאה ה-18. נולד במרקש לאביו רבי אברהם מדייני מרקש. למד בישיבה אצל חכמי עירו יחד עם רבי יעקב פינטו. בשנת ה'תצ"ג, לאחר פטירת אביו, התמנה לדיין בבית הדין בראשות רבי יוסף אוסעדון ורבי שלמה בנבנישתי. בשנת ה'תקט"ו, לאחר פטירת רבי יוסף אוסעדון, התמנה לאב בית הדין ולרבה של מרקש. בין הדיינים שהצטרפו לבית הדין שבראשותו נמנו: רבי יעקב פינטו (הרי"ף), רבי שמואל הלוי, בית הדין בו שימש עמד בקשרי הלכה עם יתר הדיינים שבערי מרוקו, כדוגמת רבי משה בירדוגו רבה של מקנס, ורבי אליהו הצרפתי רבה של פאס, ורבי אליעזר די אבילא רבה של רבאט. חלק מפסקי דינו נעתקו מפעם לפעם על ידי דייני מרוקו. נפטר ככל הנראה בשנת ה'תקכ"ג, נקבר במרקש. הספידו רבי אהרן אזולאי. כמו כן נכתבו לכבודו קטעי פיוטים. פסקי דינים - מקבץ מפסקי דינו התפרסמו בספר 'תשובות חכמי מראכש' שיצא לאור על ידי מכון פי ישרים. ראו שו"ת נפת צופים או"ח מט. ראו: רשימת הנפטרים ממכנאס, תקנות חכמי מכנאס חלק א עמ' תלד. שו"ת דברי משה להמשבי"ר סי' ט' דף ח ע"ב. שו"ת תנא דבי אליהו הצרפתי ח"א או"ח סי' ג. באר מים חיים סי' כד דף נט ריש ע"ב. ראו למשל ספר מנחת זיכרון מונסונייגו עמ' 92. בספר מטה אהרן לבית לוי כתב יד, למו"ה אהרן אזולאי (דף רצה א): "דרוש זה דרשתי לפטירת הרב הכולל הדיין המצוין נ"י פ"ה אב"ד ור"מ דק"ק מתא מראכש יע"א כמוהר"ר דוד בן אותו צדיק וחסיד החכם הכולל הדיין ומצוין כמוהר"ר אברהם בן מאמאן בר אוריין ובר אבהן תנצב"ה זלה"ה".